**Kivonat Törökszentmiklósi Roma Nemzetiségi Önkormányzat Képviselő-testületének 2019. június 7. napján megtartott rendkívüli nyilvános ülésének jegyzőkönyvéből:**

**12/2019. (VI.7.) RNÖ számú**

**H a t á r o z a t:**

**„Mosolyporta” pályázat kiírásáról**

1. A Törökszentmiklósi Roma Nemzetiségi Önkormányzat Képviselő-testülete pályázatot hirdet a város szegregált területén lévő utcákban élők számára.
2. A pályázati kiírást a Képviselő-testület a jelen határozat melléklete szerint elfogadja.
3. A beérkezett pályázatok elbírálására bírálóbizottságot hoz létre, melynek tagjait a következők szerint határozza meg:

* a Roma Nemzetiségi Önkormányzat elnöke (mint a bírálóbizottság elnöke)
* Törökszentmiklós Város Polgármestere
* Törökszentmiklós Város Főépítésze
* Törökszentmiklós Város Főkertésze
* a Roma Nemzetiségi Önkormányzat által delegált személy
* a Törökszentmiklósi Polgármesteri Hivatal marketing referense
* a Törökszentmiklósi Polgármesteri Hivatal környezetvédelmi ügyintézője

1. A pályázat beadási határidejét 2019. július 5. napjában, az eredményhirdetést 2019. augusztus 7. napjában határozzák meg.

Az első három helyezett az alábbi jutalomban részesül:

1. helyezett: bruttó 100.000 Ft
2. helyezett: bruttó 80.000 Ft
3. helyezett bruttó 60.000 Ft.

A helyezettek ezen túl jogosultak a „Mosolyporta” elismerő táblára.

1. A Roma Nemzetiségi Önkormányzat tagjai, valamint a Roma Nemzetiségi Önkormányzat által a bírálóbizottságba delegált személy ingatlanjaikkal nem pályázhatnak.

Határidő: Azonnal

Felelős: Rácz Béla elnök

Erről értesül:

1. Rácz Béla elnök
2. Markót Imre polgármester
3. dr. Libor Imre jegyző
4. Bírálóbizottsági tagok
5. Irattár

K.m.f.

**Rácz Béla s.k.**

**RNÖ elnöke**

A kivonat hiteléül:

Csomor Adrienn

főelőadó

1. **számú mellékeltet a 12/2019 (VI.7.) RNÖ határozathoz**

**Pályázati felhívás a „MOSOLYPORTA 2019. év” elismerő címRE a szegregátum területén**

Törökszentmiklós Roma Nemzetiségi Önkormányzat Képviselő-testülete a település szegregált részénének esztétikus képének kialakítása, kulturált lakókörnyezetének fejlesztése céljából, a zöldfelületek bővítése, gondozása érdekében „Mosolyporta” elnevezésű pályázatot hirdet.

A pályázattal a Törökszentmiklósi Roma Nemzetiségi Önkormányzat ösztönözni szeretné a szegregált területen élő lakosságot a környezetük szebbé, rendezettebbé, kulturáltabbá tételére. Az akció hozzájárul a városkép megjelenésének javításához. A díjak kiosztásával elismerjük a jó példát mutató, erőfeszítéseket tevő magánszemélyeket. A fentieken túl a szegregált területen élő polgárokban erősítjük a környezettudatosságot.

A "Mosolyporta" elismerés adományozásával a díjazottak az épület homlokzatára erősíthető „Mosolyporta” feliratú, 20 cm x 30 cm nagyságú, a település címerét ábrázoló, falra szerelhető táblát kapnak, amely minden arra járó számára hirdeti az ott élők eredményét. Az elismerések adományozása példamutatásként szolgál, egyúttal szemléletformáló hatása van a tágabb közösség számára is.

A verseny során a lakóházak előtti és körüli térségek rendezettségét, tisztaságát, a lakások küllemét, parlagfű-mentességet, gondozott ingatlanokat, az esztétikus összképet egy független bizottság értékeli, melynek során nem az anyagi háttérre, hanem a környezettudatosság megjelenésére szenteli a figyelmet (csapadékvíz hasznosítás, szennyvízkezelés, hulladékgyűjtés).

Pályázati feltételek:

Az elismerő cím adományozható annak a szegregált területen lévő helyi adó tartozásmentes ingatlan tulajdonosnak, bérlőnek vagy használónak:

1. akinek ingatlana, családi háza az alábbi utcák valamelyikén található:

Martinovics u., Nap u., Hold u., Szivárvány u., Téglagyár u., Zenész u., Hegedűs u., Cimbalmos u., Dobos u., Bihari u., Árpád u., Zrínyi Miklós u., Kígyó u., Rózsa u., Magyar u., Dankó Pista u., Nefelejcs u., Teleki u., Radnóti Miklós u., Vasút u., Kelet u., Honvéd u.

1. az érintett ingatlanon folyékony és szilárd hulladékszállítási közszolgáltatást igénybe vesznek, vagy jogszabály alapján igénybevételi mentesség biztosított; valamint
2. az ingatlan jogerős építési engedély alapján épült, és jogerős használatbavételi engedéllyel rendelkezik és

d) akinek ingatlana, családi háza, az ingatlan előtti járdaszakasz, az ott lévő növényzet, továbbá az ingatlanon található épület, kert, udvar megjelenésében harmonikusan, esztétikusan illeszkedik a környezetéhez

Pályázathoz csatolni kell:

* Jelentkezési Lap

A pályázatra benyújtandó jelentkezési lapok a Törökszentmiklósi Polgármesteri Hivatal információs pultjánál vehetők át, továbbá a [www.torokszentmiklos.hu](http://www.torokszentmiklos.hu) honlapon a pályázatok menüpont alatt letölthetők.

A kitüntetés adományozására vonatkozó jelentkezést **legkésőbb 2019. július 5-ig** lehet benyújtani a **Törökszentmiklósi** **Roma Nemzetiségi Önkormányzathoz** „Mosolyporta” megjelöléssel személyesen vagy postai úton.

Az elismerő címet a **Roma Nemzetiségi Önkormányzat** adja a jogosultaknak. Az elismerő cím birtokosa, a cím elnyerésétől számított 2 egymást követő évben nem vehet részt a pályázaton, az elismerő címmel érintett ingatlan vonatkozásában.

Az első három legjobb értékelést elérő pályázó esetén a díjazás:

a) I. helyezési díj: bruttó 100.000,- Forint

b) II. helyezési díj: bruttó 80.000,- Forint

c) III. helyezési díj:bruttó 60.000,- Forint

Az elismerő cím odaítéléséről a „Mosolyporta” bizottság előzetes helyszíni bejáráson történt értékelését követően - a **Roma Nemzetiségi Önkormányzat** elnökének előterjesztése alapján - a Képviselő-testület dönt.

A díjat a **Roma Nemzetiségi Önkormányzat** ünnepélyes keretek között adja át a 2019. augusztus 7. napján tartandó Közösségi Fórumán.

Törökszentmiklós, 2019. június 7.

***Törökszentmiklósi Roma Nemzetiségi Önkormányzat***

1. **számú melléklet a 12/2019. (VI.7. ) RNÖ határozathoz**

**JELENTKEZÉSI LAP**

**„Mosolyporta 2019. év” elismerő cím elnyerésére**

Beküldési cím:

**Törökszentmiklós Roma Nemzetiségi Önkormányzat**

**5200 Törökszentmiklós, Kossuth Lajos u. 3.**

1) Pályázó neve, címe:

**……………………………………………………………………………………**

2) Pályázattal érintett lakóingatlan címe:

**……………………………………………………………………………………**

3) A használat jogcíme:

**…………………………………………………………………………………….**

4) Pályázó telefonszáma:

**……………………………………………………………………………………**

5) Pályázó e-mail címe:

**……………………………………………………………………………………**

6) Pályázó bankszámlaszáma:

……………………………………………………………………………………

7) A pályázaton „nevezni” kívánt lakóingatlan leírása:

……………………………………………………………………………………

……………………………………………………………………………………

……………………………………………………………………………………

……………………………………………………………………………………

……………………………………………………………………………………

Dátum: Törökszentmiklós, **……………………**

**……………………………..**

aláírás

1. **számú melléklet a 12/2019. (VI.7.) RNÖ határozathoz**

**ÉRTÉKELÉSI SZEMPONTOK**

**„Mosolyporta” elismerő cím elnyerésére**

Építmény állapota …. pont

Ingatlan előtti közterület rendezettsége …. pont

Melléképületek rendben tartása …. pont

Állattartás megfelelősége …. pont

Udvar rendezettsége …. pont

Hulladékgyűjtése és tárolása …. pont

Allergianövények megjelenése a kertben …. pont

Szennyvízkezelés …. pont

Kerítés, kapu állapota …. pont

Tisztaság …. pont

Összkép …. pont

Értékelési pontszám: …. pont

Számítás módja: minden szempont 1 és 10 pont között pontozható, ha valamely értékelési szempont az adott ingatlan esetében nem értelmezhető, például nincs állattartás, vagy nincs melléképület, akkor az a szempont nem kap pontot, a pontok számának összegét annyival kell osztani, ahány mezőben pontszám szerepel, az eredmény az így kapott szám két tizedesre való kerekítése lesz.